CELEX: 32021D1427
Language: ro
Date: 2021-05-21 00:00:00
Title: Decizia de punere în aplicare (UE) 2021/1427 a Comisiei din 21 mai 2021 privind un proiect-pilot de punere în aplicare a dispozițiilor privind cooperarea administrativă referitoare la refuzurile de acordare a autorizațiilor prevăzute în Directiva (UE) 2021/555 a Parlamentului European și a Consiliului prin intermediul Sistemului de informare al pieței interne (Text cu relevanță pentru SEE)

1.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 307/20
               
            
         DECIZIA DE PUNERE ÎN APLICARE (UE) 2021/1427 A COMISIEI
         din 21 mai 2021
         privind un proiect-pilot de punere în aplicare a dispozițiilor privind cooperarea administrativă referitoare la refuzurile de acordare a autorizațiilor prevăzute în Directiva (UE) 2021/555 a Parlamentului European și a Consiliului prin intermediul Sistemului de informare al pieței interne
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1024/2012 al Parlamentului European și al Consiliului din 25 octombrie 2012 privind cooperarea administrativă prin intermediul Sistemului de informare al pieței interne și de abrogare a Deciziei 2008/49/CE a Comisiei (denumit în continuare „Regulamentul IMI”) (1), în special articolul 4 alineatul (1),
         întrucât:
         
                     (1)
                  
                  
                     Sistemul de informare al pieței interne (denumit în continuare „IMI”) înființat prin Regulamentul (UE) nr. 1024/2012 este o aplicație software care poate fi accesată prin internet și care a fost dezvoltată de Comisie în cooperare cu statele membre, cu scopul de a ajuta statele membre să respecte cerințele privind schimbul de informații prevăzute în actele Uniunii prin instituirea unui mecanism centralizat de comunicare destinat să faciliteze schimbul transfrontalier de informații și asistența reciprocă.
                  
               
                     (2)
                  
                  
                     Articolul 4 alineatul (1) din Regulamentul (UE) nr. 1024/2012 permite Comisiei să desfășoare proiecte-pilot pentru a evalua eficacitatea IMI în punerea în aplicare a dispozițiilor privind cooperarea administrativă din actele Uniunii care nu figurează în anexa la respectivul regulament.
                  
               
                     (3)
                  
                  
                     Directiva (UE) 2021/555 a Parlamentului European și a Consiliului (2) prevede cooperarea administrativă dintre statele membre în ceea ce privește controalele legate de achiziționarea și deținerea de arme de foc. Articolul 18 din directiva în cauză prevede obligația Comisiei de a stabili măsuri detaliate pentru schimbul sistematic, prin mijloace electronice, al informațiilor menționate la articolul respectiv. Comisia a adoptat Regulamentul delegat (UE) 2021/1423 (3) de stabilire a modalităților detaliate pentru schimbul sistematic de informații menționate la alineatul (4) din articolul respectiv cu privire la refuzurile de acordare a autorizațiilor. IMI ar putea fi un instrument eficace pentru punerea în aplicare a dispozițiilor privind cooperarea administrativă care intră în domeniul de aplicare al regulamentului delegat respectiv. Prin urmare, dispoziția privind cooperarea administrativă în cauză ar trebui să facă obiectul unui proiect-pilot în temeiul articolului 4 din Regulamentul (UE) nr. 1024/2012.
                  
               
                     (4)
                  
                  
                     IMI ar trebui să ofere funcționalitatea tehnică, inclusiv instituirea unui registru, care să permită autorităților competente ale statelor membre să își îndeplinească obligațiile prevăzute în Regulamentul delegat (UE) 2021/1423.
                  
               
                     (5)
                  
                  
                     IMI ar trebui să faciliteze cooperarea administrativă dintre autoritățile statelor membre, permițându-le să efectueze căutări în registrul IMI pentru a verifica dacă o anumită persoană a fost împiedicată să achiziționeze sau să dețină o armă de foc. În vederea respectării drepturilor în materie de protecție a datelor ale persoanelor fizice ale căror date sunt înregistrate în registru, autoritățile naționale ar trebui să poată consulta numai informațiile referitoare la o anumită persoană. Acestea nu ar trebui să poată efectua căutări după alte criterii, de exemplu toate refuzurile pentru o anumită perioadă sau pentru un anumit stat membru.
                  
               
                     (6)
                  
                  
                     Pentru a se asigura că datele cu caracter personal schimbate ca parte a proiectului-pilot sunt blocate de îndată ce nu mai sunt necesare în conformitate cu articolul 14 din Regulamentul (UE) nr. 1024/2012, este necesar să se precizeze data la care aceste date luate în considerare în scopul articolului respectiv nu mai sunt necesare. Această dată ar trebui să corespundă datei stabilite în conformitate cu articolul 5 din Regulamentul delegat (UE) 2021/1423 drept data la care informațiile referitoare la decizia de refuz încetează să mai rămână accesibile în IMI. Este oportun să se clarifice faptul că, odată ce datele sunt blocate, urmează să fie șterse în mod automat în IMI trei ani mai târziu fără a fi necesară o închidere formală.
                  
               
                     (7)
                  
                  
                     În temeiul articolului 4 alineatul (2) din Regulamentul (UE) nr. 1024/2012, Comisia urmează să prezinte o evaluare a rezultatelor proiectului-pilot Parlamentului European și Consiliului. Este necesar să se prevadă data până la care evaluarea ar trebui să fie prezentată.
                  
               
                     (8)
                  
                  
                     Măsurile prevăzute în prezenta decizie sunt conforme cu avizul comitetului instituit prin articolul 24 din Regulamentul (UE) nr. 1024/2012,
                  
               ADOPTĂ PREZENTA DECIZIE:
         
            Articolul 1
            Proiectul-pilot
            Articolul 18 alineatul (4) din Directiva (UE) 2021/555, în măsura în care schimbul de informații menționat la alineatul respectiv intră în domeniul de aplicare al Regulamentului delegat (UE) 2021/1423, face obiectul unui proiect-pilot de punere în aplicare a dispozițiilor privind cooperarea administrativă prevăzute la alineatul respectiv, astfel cum se detaliază în regulamentul delegat menționat, prin intermediul Sistemului de informare al pieței interne („IMI”).
         
         
            Articolul 2
            Autoritățile competente
            În scopul derulării proiectului-pilot, autoritățile naționale menționate la articolul 18 alineatul (3) din Directiva (UE) 2021/555 sunt considerate autorități competente.
         
         
            Articolul 3
            Cooperarea administrativă între autoritățile competente
            În scopul proiectul-pilot, IMI oferă următoarea funcționalitate:
            
                        (a)
                     
                     
                        un registru pentru stocarea și schimbul de informații cu privire la refuzuri în conformitate cu Regulamentul delegat (UE) 2021/1423;
                     
                  
                        (b)
                     
                     
                        un motor de căutare care permite autorităților competente să efectueze căutări în registru pentru a verifica dacă acesta conține informații cu privire la refuzuri în legătură cu o anumită persoană;
                     
                  
                        (c)
                     
                     
                        o facilitate care permite rubricilor să fie eliminate și actualizate în conformitate cu articolul 4 din Regulamentul delegat (UE) 2021/1423;
                     
                  
                        (d)
                     
                     
                        un sistem pentru trimiterea, prin e-mail periodic, de mesaje de atenționare autorităților competente pentru a le reaminti acestora să revizuiască anumite rubrici în conformitate cu articolul 4 din Regulamentul delegat (UE) 2021/1423.
                     
                  
         
            Articolul 4
            Reținerea datelor cu caracter personal
            În temeiul articolului 14 din Regulamentul (UE) nr. 1024/2012, în scopul blocării datelor cu caracter personal care au fost stocate și partajate în registru în cadrul proiectului-pilot, data care trebuie considerată, pentru fiecare decizie de refuz, drept data la care datele cu caracter personal nu mai trebuie să fie nici stocate și nici partajate este data la care, în conformitate cu articolul 5 din Regulamentul delegat (UE) 2021/1423, informațiile referitoare la decizia de refuz încetează să mai rămână accesibile. Datele blocate sunt șterse în mod automat în IMI la trei ani de la data la care datele au fost blocate.
         
         
            Articolul 5
            Monitorizare și raportare
            Comisia furnizează statelor membre statistici privind numărul de rubrici înregistrate în registru. Aceste rapoarte raportare nu includ informații privind deciziile individuale de refuz.
         
         
            Articolul 6
            Evaluare
            Evaluarea rezultatului proiectului-pilot menționată la articolul 4 alineatul (2) din Regulamentul (UE) nr. 1024/2012 este prezentată Parlamentului European și Consiliului până la [… JO: vă rugăm inserați data: trei ani de la intrarea
               în vigoare a prezentei decizii].
         
         
            Articolul 7
            Intrare în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 21 mai 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 1.
         
            (2)  Directiva (UE) 2021/555 a Parlamentului European și a Consiliului din 24 martie 2021 privind controlul achiziționării și deținerii de arme (JO L 115, 6.4.2021, p. 1).
         
            (3)  Regulamentul delegat (UE) 2021/1423 al Comisiei din 21 mai 2021 de stabilire a modalităților detaliate în temeiul Directivei (UE) 2021/555 a Parlamentului European și a Consiliului pentru schimbul sistematic, prin mijloace electronice, de informații referitoare la refuzurile de acordare a autorizațiilor de achiziționare sau de deținere a anumitor arme de foc (a se vedea pagina 3 din prezentul Jurnal Oficial).